Direkcija za evropske integracije Bosne i Hercegovine

**Direkcija za evropske integracije Bosne i Hercegovine** (**DEI**) jest stalno tijelo Vijeća ministara Bosne i Hercegovine sa sjedištem u Sarajevu.

Osnovana je Zakonom o Vijeću ministara BiH ("Službeni glasnik BiH", broj: 38/02) 18. decembra 2002, sa zadatkom da usklađuje proces integracije Bosne i Hercegovine u Europsku uniju. Direkcija je preuzela nadležnosti bivšeg **Ministarstva za evropske integracije Bosne i Hercegovine**, koje je ustanovljeno odlukom Predstavničkog doma Parlamentarne skupštine Bosne i Hercegovine iz 22. juna 2000.

## Struktura 
Organizacijsku strukturu Direkcije za evropske integracije čine: direktor, odjeljenje za podršku i sektori.

### Direktor 
Direktor Direkcije obavlja sljedeće poslove:

* rukovodi, zastupa i predstavlja DEI i organizuje obavljanje svih poslova iz nadležnosti DEI;
* upravlja ljudskim resursima DEI;
* donosi propise i ostale opće i pojedinačne akte za koje je zakonima i ostalim propisima ovlašten te u skladu sa zakonima i ostalim propisima odlučuje o pravima, dužnostima i odgovornostima uposlenih u DEI-u iz radnog odnosa ili u vezi sa radnim odnosom;
* odlučuje, nadzire i odgovoran je za korištenje finansijskih i materijalnih sredstava DEI;
* osigurava učešće DEI u aktivnostima izrade nacrta prijedloga politika, zakona, ostalih propisa i smjernica koje se odnose na izvršenje poslova koje je Bosna i Hercegovina dužna preduzimati u procesu evropskih integracija;
* usklađuje aktivnosti tijela vlasti u Bosni i Hercegovini u vezi sa evropskim integracijama i obezbjeđuje koordinaciju i nadzor nad provođenjem njihovih odluka;
* inicira rasprave i savjetovanja o pitanjima usklađivanja politika, procesa i aktivnosti usmjerenih ka ispunjavanju obaveza koje proizlaze iz evropskih integracija;
* koordinira usklađivanje pravnog sistema Bosne i Hercegovine sa pravnom stečevinom Evropske unije (*acquis*), kao i provjeru usklađenosti pravnih propisa Bosne i Hercegovine sa odredbama acquis-a;
* rukovodi poslovima DEI kao glavnog operativnog partnera Evropske komisije u Procesu stabilizacije i pridruživanja;
* sarađuje i sa drugim međunarodnim organizacijama od značaja za proces evropskih integracija;
* obezbjeđuje, učestvuje i koordinira rad DEI u ulozi glavnog koordinatora pomoći Evropske unije Bosni i Hercegovini;
* koordinira rad DEI u procesu prevođenja pravnih propisa EU i Bosne i Hercegovine i drugih dokumenata iz oblasti evropskih integracija;
* afirmiše i promoviše proces evropskih integracija Bosne i Hercegovine;
* izvještava predsjedavajućeg i Vijeće ministara Bosne i Hercegovine o relevantnim pitanjima u vezi sa radom DEI i toku procesa integracije u EU;
* obavlja i ostale poslove koje su mu zakonom ili drugim propisom stavljene u nadležnost.

### Odjeljenje za podršku 
Odjeljenje za podršku je samostalna unutrašnja organizaciona jedinica u DEI, koja obavlja poslove neophodne za ostvarivanje funkcija, programa i plana rada direktora, koordinira inicijative i poslove u čijoj realizaciji učestvuje više organizacionih jedinica DEI, koordinira poslove srednjoročnog i godišnjeg planiranja, praćenja i izvještavanja o radu DEI, obavlja poslove u domenu internog komuniciranja u vezi s ostvarenjem funkcija direktora kao i poslove informisanja medija.

### Sektori 
Postoji 7 sektora DEI-a koji su dalje podijeljeni na odsjeke:

* Sektor za strategiju i politike integracija
** Odsjek za politički kriterij i koordinaciju procesa stabilizacije i pridruživanja
** Odsjek za sektorske politike
** Odsjek za ekonomsku i socijalnu politiku
** Odsjek za trgovinu i unutrašnje tržište
* Sektor za usklađivanje pravnog sistema BiH sa pravnom stečevinom EU
** Odsjek za politički kriterij, pravdu, slobodu i sigurnost, transport i energiju
** Odsjek za unutrašnje tržište
** Odsjek za poljoprivredu i okoliš
* Sektor za programe pomoći za pristupanje EU
** Odsjek za koordinaciju programa u oblasti državne uprave i vladavine prava
** Odsjek za koordinaciju programa za regionalni razvoj i infrastrukturu
** Odsjek za koordinaciju programa u oblasti ekonomskog i društvenog razvoja
** Odsjek za monitoring, evaluaciju i izvještavanje programa pomoći EU u BiH
* Sektor za ljudske resurse, pravne, informatičke poslove i Pisarnicu
** Odsjek za ljudske resurse i pravne poslove
** Odsjek finansijske poslove i javne nabavke
** Odsjek za informatičke poslove
** Odsjek za Pisarnicu, Biblioteku i opšte poslove
* Sektor za prevođenje iz područja evropskih integracija
** Odsjek za metodologiju i terminologiju
** Odsjek za prevođenje i redakturu
* Sektor za komunikacije i obuke u oblasti evropskih integracija
** Odsjek za komunikacije u oblasti evropskih integracija
** Odsjek za obuke u oblasti evropskih integracija
* Sektor za programe teritorijalne saradnje
** Odsjek za programe prekogranične saradnje
** Odsjek za programe transnacionalne saradnje

## Nadležnosti 
Direkcija za evropske integracije nadležna je za:
* koordinaciju poslova na usklađivanju pravnog sistema BiH sa standardima za pristupanje Evropskoj uniji (*acquis communautaire*);
* provjeru usklađenosti svih nacrta zakona i propisa koje Vijeću ministara dostavljaju ministarstva i upravne organizacije sa direktivama "Bijele knjige - Priprema pridruženih zemalja Centralne i Istočne Evrope za integraciju u unutrašnje tržište Unije";
* usklađivanje aktivnosti organa i institucija u BiH koje se odnose na odgovarajuće aktivnosti potrebne za evropske integracije;
* koordinaciju nad provođenjem odluka koje donose nadležni organi i institucije BiH, entiteta i Brčko distrikta u odnosu na sve aktivnosti potrebne za evropske integracije;
* djelovanje kao glavni operativni partner institucija Evropske komisije u procesu stabilizacije i pridruživanja;
* koordinaciju pomoći Evropske unije.

## Spisak ministara i direktora 
Direkcija za evropske integracije imala je dva ministra i četiri direktora:

## Također pogledajte 
* Spisak agencija i institucija Bosne i Hercegovine
* Vijeće ministara Bosne i Hercegovine
* Pristupanje Bosne i Hercegovine Evropskoj uniji

## Reference 
Kategorija:Institucije Bosne i Hercegovine